LidanRubinov/Halacha-QA huggingface dataset:
שאלה: קריאת שמע של שחרית: האם ניתן לומר קריאת שמע בלא להניח תפילין בכדי שלא ל"פספס" את זמנה או חייבים לאומרה רק עם הנחת התפילין ול"פספס" בכך את זמנה?
תשובה: כתב המשנה ברורה בסימן נח סעיף קטן ה: "והמאחרים קריאת שמע בשביל ציצית או תפילין טועים, אלא יקרא קריאת שמע בברכותיה בזמנה בלא ציצית ותפילין, וכשיהיה לו יניחם ויקרא בהם קריאת שמע או פרשה אחרת או מזמור תהילים. ואפילו אם ספק לו שמא יעבר זמן קריאת שמע, גם כן אין להמתין על טלית ותפילין דאינו מעכב זה את זה, אבל בלאו הכי ימתין, דכל הקורא קרית שמע בלא תפילין כאלו מעיד עדות שקר בעצמו. הרב רואי מרגלית
שאלה: למה פורים מפוצל?: מדוע פיצלו את חג הפורים בקריאת המגילה, הרי החג אמור להביא לאחדות בעם?
תשובה: האירועים שבמגילה התרחשו בחו"ל מכאן הפיצול. בגולה הננו עם מפוזר ומפורד ולכן גם בקביעת יו"ט לזכר הנס הננו מפוצלים. חלק קורא בי"ד וחלק בט"ו.
שאלה: מותר לאשה להתחפש?: האם מותר לאשה להתחפש במסיבת פורים מצד גדרי צניעות? יש לציין שמקובל שנשים ביישוב מתחפשות כך שאישה מחופשת אינה דבר חריג.
תשובה: מותר להתחפש כמקובל, ובתנאי שהבגדים יהיו צנועים. אבל להתחפש באופן בולט מהמקובל אינו צנוע.
שאלה: ריבית עבור חוב מחברת טלפון: בבירור מול חברת הטלפונים הסלולריים בה אשתיי מנויה, הסתבר כי גבו ממנה במשך חצי השנה האחרונה כ-300 ש"ח שלא כדין (עבור שיחות שאמורות היו להיות במחיר מוזל גבו ממנה מחיר מלא). החברה מודה בטעותה ותזכה אותנו בסכום. במידה שיחזירו את הסכום בתוספת ריבית, האם אין כאן איסור ריבית? האם מותר לדרוש ריבית? האם הצמדה מותרת?
תשובה: אם אין לחברה התר עיסקא אין ליטול את הריבית. הצמדה היא אבק ריבית.
שאלה: טלטול בשבת לצורך תפילה סמנין: יהודי שרוצה לבוא לבית הכנסת בליל שבת והדרך קצת מסוכנת מבחינת זה שאם ייתקל באיזה שודד ולא יהיה לו מה לתת לו - השודד עלול לפגוע בו. אולם ברוב רובם של המקרים השודדים רוצים את הרכוש ולא את הנפש. השאלה היא האם מותר לטלטל ולשאת סכום כסף בצורה מסויימת על מנת שיהיה מה לתת בשעת צרה. חשוב לציין שמדובר ברה"ר דרבנן.
תשובה: אם יש סכנה בדרך עדיף להישאר בבית ולהתפלל בבית. אין היתר לעבור איסור של טלטול דרבנן כדי להתפלל במניין.
שאלה: לקדש בטבעת שכבר ניתנה בארוסין: במעמד הצעת הנישואין ניתנה לי טבעת נישואין האם מותר לארוסי לקדש אותי בטבעת זו אעפ"י שהיא נמצאת ברשותי מלפני החתונה?
תשובה: ראשית כל שיהיה במזל טוב. שנית, אי אפשר לקדש בטבעת זו.
שאלה: תלונת ילד על הוריו במשטרה: אני עובד כיועץ חינוכי, ולאחרונה היה מקרה בבית הספר שתלמיד התלונן שהוריו מכים אותו באופן שמכאיב לו ופוגע בו. ולהערכתינו התערבות של בית הספר לא הייתה משפיעה על ההורים לשנות את דרכם. על כן הברירה שנשארה הייתה להזמין חוקר נוער שיחקור את הילד ויתלונן במשטרה בשם הילד. הילד היה מעוניין בתלונה זו שכן רצה בכל מחיר להפסיק את הסבל. שאלתי האם יש בתלונה של ילד על הוריו איסור בגלל כיבוד הורים? (תלונה זאת יכולה לפגוע בשמם הטוב ובמקרים אחרים לגרום להרחקת ההורה מן הבית ולענישה מצד גורמי החוק) או שראוי לנהוג לפי החוק הנוהג, ולפי המקובל על ידי הרשויות לטפל בעוולות מוסריות. השאלה נוגעת גם לתלונה של נערה על אביה בהקשר לפגיעה מינית,דבר שעלול להרוס לאביה את החיים ממש.
תשובה: השיקול המכריע הוא טובת הילד ואם מערבים את המשטרה יהיו לזה השלכות לגבי היחסים בין ההורים לבין הילד. אם אחרי כל השיקולים טובת הילד היא לערב את המשטרה יש לעשות זאת על אף הפגיעה בהורים. כן הדבר לגבי הנערה שנפגעה ע"י אביה פגיעה מינית. מכיון שיש סכנה שהאבא ימשיך לפגוע בה ואולי אף באחרים - אחיותיה וכד', אם אין דרך אחרת לטפל באבא טיפול נפשי שיבטיח את שיקומו וידאג לכך שאחרים לא ייפגעו על ידו, יש חובה להתלונן במשטרה על מנת להציל את הנפגעים.
שאלה: סעודת הודיה על שחרור מהצבא: בני יסיים אי"ה שירות מלא בצנחנים בקרוב. האם נכון לעשות סעודת הודיה? בבית הכנסת או בחוג המשפחה? או אולי להסתפק בעליה לתורה? או להוסיף לסעודת הודיה "סיום" כדי לתת לסעודה כזו מימד נוסף של רוחניות. מצד אחד אנו כמובן מודים לה על ששמר אותו שלם בגופו ובנפשו. מצד שני יש לא מעט בחורים שהתחילו איתו ואינם כי לקח אותם ה בסערה השמימה. האם אין כאן מעין לעג, ש"אני זכיתי ואתם לא"? כ"כ יש עדיין סכנה גדולה לכל הציבור בא"י וגם לבני, ועוד נכונו לו שנים רבות של מילואים - כך שאולי מוקדם מידי לקיים סעודת הודיה כי הסכנה לא חלפה.
תשובה: יש מקום למסיבת סיום השרות בצבא כדין סיום מצווה ומצווה גדולה לשרת בצבא ולהגן על עם ישראל. כמו שעושים בסיום מסכת מסיבת סיום כן בסיום מצווה גדולה עושים יום טוב וכך עשו בט"ו באב יו"ט על שסיימו לכרות עצים למערכה. עיין תענית ל"א. שם המקור למסיבת סיום מסכת. נמצא אם כן שעיקר ההודיה היא על קיום המצווה וזה כולל גם את זה שהבן שב הביתה בריא ושלם.
שאלה: חתונה ביום זכרון: הוזמנתי לחתונה בתאריך היורצייט על אבי. מה דין השתתפות בחתונה זאת? האם יש דין שונה בין חתונה לשמחות אחרות?
תשובה: עיין בדברי הרמ"א יו"ד סוף סימן שצ"א שכתב "יש אומרים שבליל יום השנה לא יאכל בסעודת נישואין". אולם, יש בזה דעות אחרות, עיי"ש במפרשים. לכן - אם הולך לחתונה לשם שמיים, על מנת לשמח את החתן והכלה, ולהם זה חשוב, לך וקיים המצווה וגם זה יהיה לזכות הנפטר.
שאלה: יוצאים ידי חובה בתפלין רבנו תם?: האם יוצאים ידי חובת הנחת תפלין בתפלין רבנו תם בלבד בשעת הדחק? האם יש לברך עליהן?
תשובה: מנהג העולם להניח תפילין של רש"י. בשעת הדחק כשאין לאדם תפילין של רש"י מן הראוי שיניח תפילין של ר"ת אולם לא יברך עליהן
שאלה: קריאת מגילה בשמירה: מי שאמור לצאת לשמירה בלילה, ויש חשש שלא יוכל לקרוא את המגילה בלילה, משום שאין לו מגילה או שאיננו יודע לקרותה כראוי מה עליו לעשות?
תשובה: ודאי שעיקר חובת הקריאה של לילה היא בלילה, ויש להשתדל לשמוע קריאתה בלילה. אולם, במקרה זה שיש חשש סביר שלא יוכל לקרותה   רשאי לקוראה קודם הלילה מפלג המנחה (כשעה לפני השקיעה). הרב זכריה בן-שלמה. לעיון נוסף בהלכות פורים בצבא ניתן לעיין בספר "הלכות צבא" עמ' 556-562. לשאלות הלכתיות - ניתן להתקשר אל הרב זכריה בן-שלמה בטלפון: 9276679 - 08, או בפקס: 9276604 - 08. דואר אלקטרוני: stbs shaalvim.co.il
שאלה: קריאת מגילה במארב: מי שאמור לצאת למארב ממושך או כל פעילות אחרת ביום פורים, ויודע שלא יוכל לקרוא את המגילה לא ביום ולא בלילה מה עליו לעשות? האם יכול לקוראה קודם פורים? ומה עליו לעשות ביום פורים?
תשובה: מצב זה הוא שעת הדחק, ויקראנה בי"ג, בי"ב או בי"א אדר בלא ברכה. ישתדל לקרותה אז אף בלילה ואת קריאת היום - ישתדל לקרוא בציבור. אם גם אז לא יוכל לקוראה - צריך לקוראה אפילו מתחילת החודש. במקרה זה, נחלקו הראשונים אם בני העיירות יכולים להוציא ידי-חובה את בני הכפרים, כלומר אם רשאים שאר אנשים להוציא ידי חובה את מי שמתירים לו להקדים הקריאה, ועל כן, העצה היא שיקריאו לו את הקריאה והוא יחזור בפיו אחרי המקריא. אם תזדמן לידו מגילה כשרה בפורים - יחזור ויקראנה מי שאינו יכול לשמוע קריאת המגילה מתוך מגילה כשרה בשום דרך שהיא, ושומע קריאתה בטלפון ממי שקורא אותה כראוי - יש אומרים שיוצא בזה ידי-חובתו. מכל מקום, סעודת פורים, משלוח מנות ומתנות לאביונים - יקיים בזמנם. אם לא יוכל לקיימם בזמן - יקיימם ביום קריאתו את המגילה. הרב זכריה בן-שלמה. לעיון נוסף בהלכות פורים בצבא ניתן לעיין בספר "הלכות צבא" עמ' 556-562. לשאלות הלכתיות - ניתן להתקשר אל הרב זכריה בן-שלמה בטלפון: 9276679 - 08, או בפקס: 9276604 - 08. דואר אלקטרוני: stbs shaalvim.co.il
שאלה: קריאת הלילה או קריאת היום?: מי שצריך לצאת לפעילות בטחונית בפורים ולא יוכל לקרוא את המגילה בשתי הקריאות אלא באחת מהן, וניתנה בידו הבחירה להחליט לאיזו מהפעילויות לצאת, של לילה או של יום - איזו קריאה עליו להעדיף?
תשובה: יעדיף לשמוע קריאתה בלילה, בפרט כשמחליפו הוא מי שאינו שומר מצוות אשר אינו מעוניין ואינו קורא מגילה. להרחבה נוספת בשאלה זו - עי' "בעמק ההלכה" חלק א, עמודים קפז-רב. הרב זכריה בן-שלמה. לעיון נוסף בהלכות פורים בצבא ניתן לעיין בספר "הלכות צבא" עמ' 556-562. לשאלות הלכתיות - ניתן להתקשר אל הרב זכריה בן-שלמה בטלפון: 9276679 - 08, או בפקס: 9276604 - 08. דואר אלקטרוני: stbs shaalvim.co.il
שאלה: כניסה לגן הבאהאים: האם מותר להכנס לגן הבאהאים שבחיפה? האם יש הבדל בין כניסה לגן לבין כניסה למקדש?
תשובה: יש אומרים שאין שם ממש עבודה זרה, אך מכל מקום דרכם זרה לנו ועל כן מן הראוי להמנע מלהכנס אפילו לגן ולא לייקר את כבודם. יש להתרחק גם מדברים הקרובים לעבודה זרה.
שאלה: קניית עליה בדפי גמרא מחייבת?: נהוג בישיבות שבשבת זכור מוכרים עליות תמורת לימוד דפי גמרא. 1) האם המכירה הזו מחייבת? 2) האם ניתן להתחלק בלימוד על מנת לעמוד בהתחייבות?
תשובה: התחייבות זו דינה כנדר וככל היוצא מפיו יעשה ולכן אינו יכול לצאת ידי חובה בשותפות.
שאלה: צריך לכוון במקרא מגילה?: האם לדעת הפמ"ג (מובא במשנ"ב תרצ"ה) מצוות מקרא מגילה לא צריכה כוונה? הוא לא מציין שם את הצורך בזה.
תשובה: לכתחילה כל המצוות צריכות כוונה. נחלקו הראשונים אם בדיעבד הכוונה מעכבת ונפסק להלכה שבמצוות מהתורה הכוונה מעכבת ובמצוות מדברי חכמים הכוונה בדיעבד אינה מעכבת (שו"ע או"ח ס, ד  ומ"ב שם י'). לפיכך גם הקריאה במגילה צריכה כוונה, אלא שאם לא כיוון אינו צריך לחזור ולקרוא, שספק בדברי חכמים להקל.
שאלה: אור אוטומטי בשבת: אני גר בחו"ל ובבנין אני היחיד שהוא יהודי. עכשיו שמו מכשיר שמדליק את האור באופן אוטומטי כשאני יוצא מהבית לפרוזדור וההפך. מה אפשר לעשות?
תשובה: יש לכסות את התא הפוטו אלקטרי. אם אין אפשרות, התיר הגר"ש ווזנר לאדם להתהלך לתומו גם אם בעטיו נסגרים ונפתחים מעגלים חשמליים.אין כאן מעשה מלאכה כי האדם מתהלך לתומו כפי שהוא מתהלך יום יום ושעה שעה. ואין כאן כונה למלאכה. כמובן שאם אדם נהנה מאותה פתיחה וסגירה של מעגלים חשמליים הוא נחשב למתכון והדבר אסור.
שאלה: קידות וקפיצות בשמונה עשרה: בסוף תפילת שמונה עשרה, אחרי הקידה שמאלה, ימינה וקדימה, יש הרבה נשים ובנות שקופצות אז במקומם שלוש קפיצות (בדומה לקפיצות שב"קדושה"). פעם שמעתי בהרצאה שמנהג זה לא נכון ואינו מבוסס על שום הלכה (אם כי אין אסור "לקפוץ" כך אחרי סוף התפילה), ויתר על כן נאמר, שאף גבר לא קופץ כך אחרי סוף שמונה עשרה, וזו המצאה של נשים. אכן כששאלתי בני משפחה גברים הם היו מופתעים לחלוטין ואמרו שמעולם לא ראו או שמעו על מנהג כזה, והם כמובן גם לא שמו לב שנשים עושות ככה. שאלתי לכבוד הרב, האם יש איזה מקור למנהג הקידות שלאחר ההשתחוויות? למה רק נשים נוהגות כך? האם צריך לבטל זאת ולומר למורות להפסיק ללמד כך?
תשובה: אני לא מכיר מנהג כזה ומורות אינן צריכות ללמד מנהגים שאין להם מקור. מכל מקום כיון שאין בזה צד איסור, אין למחות ביד העושים כן ובוודאי אין לבייש אותם בשל כך.
שאלה: משחקים בשבת ורישום תוצאותיהם: האם משחקי קלפים (כמובן לא לצורך הימורים), דמקה, שח מט, שש בש וכד מותרים בשבת ויו"ט? במידה ויש לרשום תוצאות, האם אפשר להשתמש בפתקים שהוכנו מער"ש, ונרשמו עליהם ספרות כדי לרשום ערך מספרי?
תשובה: אין איסור לשחק במשחקים אלו בשבת. לגבי סימון מספרים על פתקאות, יש חשש שהדבר נחשב כשטרי הדיוטות שאסרו חכמים לעיין בהם. שטרי הדיוטות הם שטרות של חשבונות כספיים, ויש דעות שגם בדברים הדומים לחשבונות עסקיים יש איסור (עיין שו"ע או"ח שז, יב-יג), ולכן עדיף להשתמש בבדידים, גולות וכדומה כדי לחשב את המספרים, וכעין מה שכתב במ"א שכג, ה.
שאלה: מתנה לידידה מהעבודה: האם מותר לתת לידידה מהעבודה מתנה (פרח וכדומה)?
תשובה: ככלל על פי מידת הצניעות אין ליצור קשרים של חיבה בין גברים ונשים. וזאת כדי שהאהבה שבין בני הזוג תהיה בשלמות ובנאמנות גמורה. וגם מי שעדיין לא נשוי צריך להקפיד על כך, כדי לשמור את אהבתו לאשתו. לכן אין ראוי לתת לידידה פרח וכדומה. אמנם במקום שכל החברים לעבודה נותנים מתנה לרגל אירועים מסוימים, אפשר להקל לתת מתנה שימושית, כמו ספר לימוד. אבל פרח וכדומה זוהי מתנה אישית שמבטאת יותר חיבה, ולכן גם כאשר מתבקש מכולם לתת מתנה אין נכון לתת מתנה שתבטא חיבה אישית, אלא רק הערכה עניינית ונכונות לעזור.
שאלה: ג לטין צימחי: בקשר לתשובה על כשרות ג'לטין. מה לגבי מוצרים המציינים על האריזה "מכיל ג לטין "צמחי"? השאלה נשאלה בהמשך לשאלה "כשרות ג לטין"
תשובה: יש ג'לטין של מעבדות שרון הנקרא "אגר אגר" בו ניתן להשתמש גם למהדרין.
שאלה: חילול שבת במשטרה: אני משרת במשטרה ביחידה ארצית בתחום פשיעת הרכב. בעיקרון, אנו לא עובדים בשבתות ומועדים אך לעתים רחוקות עלינו לחלל שבת, אם במבצעים מיוחדים ואם בתגבור יחידות אחרות בתחום הבטחון. שאלתי היא מה הגדר של פקוח נפש בעבודתינו וכן האם יש פתרון לגבי ההגעה לפעילות בשבת?
תשובה: מי שאינו מכיר היטב את המציאות המורכבת שאתה חי בה אינו יכול לתת תשובה לשאלתך. לשם כך יש רבנים במשטרה. בכל זאת אומר משהו כללי. גניבה היא בדרך כלל נושא ממוני שאינו מצדיק חילול שבת. אולם יש גנבות שיש להם אספקט בטחוני. באזורי ספר למשל, שנושא ממוני עלול היות בטחוני (עיין שו"ע או"ח שכט) או כאשר יש חשש סביר שרכב גנוב יסייע לפיגוע וכד'. חזרנו אפוא לתחילת דברינו. צריך לפנות לרב המכיר יותר את המציאות.
שאלה: איך בודקים כרוב מחרקים?: כרוב (פחוס עם עלים גדולים), האם ניתן לאוכלו? איך ניתן להכשירו?
תשובה: מותר לאוכלו, אלא שיש לבדוק אותו היטב. כדי לבדוק אותו יש להפריד את העלים ולבדוק את כל העלים כולל הקפלים, מפני שבבדיקות המעבדה שערכנו מצאנו חרקים גם בשכבות הפנימיות של הכרוב (ראה חוברות אמונת עתיך 11 עמ' 21, 8 עמ' 45, 9 עמ' 37. חלק מהחוברות שלנו מפורסמות באתר שלנו המצ"ב במפתח מאמרים. החרק הנפוץ בכרוב הוא טריפס, זבובון קטן בצבע שחור או חום. בברכת התורה והארץ, הרב יואל פרידמן
שאלה: אכילת תותים: האם ניתן לאכול תותים (מחשש תולעים) ואיך ניתן לבודקם?
תשובה: נדיר מאוד למצוא תותי עץ שניתן לאוכלם מפאת נגיעותם הרבה. תותי שדה לעומת זאת ניתן לאכול ללא חשש, אלא שיש לחתוך בסכין את החלק התחתון של התות (המחובר עם העלים) ולשטוף את הנותר תחת זרם מים. שאלת המשך: קראתי באיזה ספר שיש גם להשרות את התותים בצלחת שבה יש ריכוז של מי ניקוי לשטיפת כלים למשך 5 דקות, ע"מ שהחרקים ימותו. כך אני נוהגת. האם זו חומרה? תשובה: אין בזה צורך אלא הניקוי כמו שכתבנו.
שאלה: סנדקאות לחילוני: האם בברית מילה אפשר לכבד את הסבא בסנדקאות למרות שהוא לא שומר תורה ומצוות? האם הוא חייב להניח תפילין באותו היום ולטבול במקווה טהרה?
תשובה: לכתחילה יש להעדיף כסנדק דמות תורנית שהרך הנימול לכשיגדל וידע מי היה הסנדק שלו יוכל להתחנך לאורו. אך מעיקר הדין כל אדם כשר להיות סנדק. תפילין הם מצוות עשה מהתורה. הטבילה אינה אלא מנהג.
שאלה: מנהגי הבית היהודי: אני מתחתנת אי"ה עוד כחודשיים עם בחור אשכנזי ואני ספרדיה. מה עלי לעשות לאחר החתונה בקשר למנהגים השונים (הפרדת שעות בין בשר לחלב, קטניות בפסח ועוד)?
תשובה: נהוג שאחר החתונה האשה מקבלת את מנהגי בעלה, כאשר יש שוני בין מנהגי הבעל למנהגי האשה, בין לקולא ובין לחומרא. בכל זאת, טוב וראוי לעשות התרת נדרים לפני החתונה.
שאלה: לשקר כדי לא להביך: מה הרב מציע לעשות כששואלים אדם שאלה שאינו רוצה לענות בה אמת כדי לא להביך את השואל?
תשובה: צריל להשתדל למצוא דרך לא להביך את השואל ולא להוציא מהפה דבר שאינו אמת. יש להתחמק מלענות כגון לומר "אני לא יכול לענות עכשיו.", "נדבר על זה בפעם אחרת." וכד'.
שאלה: מלחמת המפרץ 2: במלחמת המפרץ הקרובה לא תושמע אזעקת ארגעה.ההודעה תופיע באמצעי התקשורת (רדיו טלויזיה) כיצד נדרש לנהוג בנושא זה בשבת? האם קיימת בעיה בהליכה לבית הכנסת עם מסכת אב"כ ורדיו?
תשובה: לפי הוראת הרה"ר ניתן להאזין לגל השקט. אם בשבת יהיה מצב מתוח המצדיק היצמדות למסכה יש לקחת את המסכה לביהכנ"ס. רדיו אין לקחת אלא לדאוג שיהיה מכשיר פעיל אחד במקלט הסמוך לביהכנ"ס אליו מיועדים המתפללים להתפנות במקרה הצורך.
שאלה: מעשר כספים לבן אברך: האם ניתן להפריש מעשר כספים צדקה לבן נשוי תלמיד ישיבה (כולל) שמלגת הישיבה אינה מספיקה לכלכל את בני משפחתו?
תשובה: ניתן להפריש מעשר כספים לבן אברך, ואדרבא - יש להעדיפו על פני מתן צדקה לאחרים. יתרה מכך - הזכות להחזיק בן אברך כה גדולה שכדאי להוסיף לו עוד מעבר למעשר.
שאלה: שמיעת קלטת שכתוב עליה 'לנשים בלבד': אנחנו סומכים על דעה המקילה לשמוע זימרת נשים בקלטת כשלא מכירים את הזמרת. האם מותר לשמוע קלטת שכתוב עליה "לנשים בלבד"? האם הכיתוב על הקלטת מחייב?
תשובה: הכיתוב נועד רק להזהיר את הנזהרים.
שאלה: נבואה על ידי גרים: גר, למרות שהתגייר, לא נמצא בדרגה של ישראל. דבר זה בא לידי ביטוי בכך שגרים לא יכולים לקבל נבואה. כיצד עובדיה, שהיה גר, התנבא? כיצד בלעם התנבא?
תשובה: בשני המקרים זה אכן מחוץ לגדר הרגיל של כללי הנבואה. לגבי עובדיה זו שאלת הגמ' בסנהדרין לט, ורש"י במקום כותב: "שהרי גר היה", ועונה הגמ': שכיון שעובדיה מסר את נפשו על קיום הנבואה בישראל והציל מאה נביאים מידה של איזבל זכה אף הוא לקבל נבואה שלא בדרך המציאות הרגילה. לגבי בלעם זו תשובה לאומות העולם שטענו שאין להם נביאים, ולכן "זה לעומת זה עשה אלהים", ואיפשר לבלעם לקבל נבואה, ועל זה כתוב: "ולא קם נביא עוד בישראל כמשה", בישראל לא קם אבל באומות העולם קם". אך צריך לדעת שכל מה שהשיג בלעם זה בכוחות הטומאה והוא הניגוד הגמור למשה רבינו ע"ה. הרב רואי מרגלית בשם הרב אביהוא שוורץ.
שאלה: חימום דבר יבש על הפלטה: האם מותר לי לקחת שניצל מהפריזר ולחממו על גבי הפלטה בשבת כדין יבש? מהו גדר יבש בנוגע לרוטב קרוש (להנחה על גבי פלטה בשבת)? האם צריך לייבש לחות במטלית?
תשובה: רוב פוסקי ספרד מתירים לחמם דבר יבש מבושל ישירות על הפלטה בשבת וההגדרה לדבר יבש הוא שרובו יבש, אפילו אם הנוזל ניכר בפני עצמו וניתן להפרידו. לעומת זאת פוסקי אשכנז החמירו שאין לחמם דבר יבש מבושל על גבי פלטה אלא ע"ג כלי מתחת שלא יהיה "מיחזי כמבשל", וההגדרה לדבר יבש הוא ללא נוזל ניכר ומשמעותי שניתן להפרידו, אבל גם לשיטתם אין צורך ליבש לחות במטלית. הרב רואי מרגלית
שאלה: מכונה לאפיית לחם: ברשותי מכונה לאפיית לחם. האם ניתן לאפות באותה מכונה (בתבניות שונות כמובן) לחם חלבי ולחם פרווה אשר יאכל בארוחה בשרית.
תשובה: יש איסור מפורש בשו"ע יורה דעה צז סעיף א ללוש עיסה בחלב ולאפות לחם חלבי שמא יבוא לאכלו עם בשר. זו הסיבה שבורקס גבינה עושים אותו משולש, ומה שמתירים לאפות פיצה ועוגות גבינה שהכל יודעים בהם שהם חלביים. אבל לחם אין היתר לעשותו חלבי אפילו לך לעצמך והוא חייב להיות פרוה. אמנם, אם גם הלחם החלבי יהיה בצורה משונה ועל ידי כך לא יהיה אפשר לטעות ויהיה ברור שהוא חלבי- מותר. הרב רואי מרגלית.
שאלה: השלמת צום שחולל: בתענית אסתר שגגתי ואכלתי בטעות דבר מה, ואני בספק אם אכלתי כזית או לא. האכילה התבצעה בשעה ארבע אחה"צ בערך, כשעתיים לפני סיום הצום, ולאחריה המשכתי לצום. האם אני צריך לצום שנית?
תשובה: אין צורך להתענות שנית כי לא נתבטלה התענית בשל כך, מה עוד שאתה מסופק אם אכלת כזית.
שאלה: צריבת דיסקים: הרב התיר, בשו"ת זה, לצרוב דיסקים לשימוש עצמי. האם הכוונה לצרוב מעצמי כדי ליצור עותק או שיש היתר לצרוב גם מחברים (לשימוש עצמי)? האם יש חילוק בין אלבום שלם של זמר לבין חלק ממנו או לשיר אחד? האם מותר לצרוב סרטים על דיסקים? האם יש לחלק בין סרט שמוצג עדיין בקולנוע לסרט שכבר יצא לווידאו?
תשובה: רק אדם שקנה דיסק וחושש שיתקלקל, או שרוצה להשתמש בו בשני מקומות, רשאי להעתיקו לצורך שימושו העצמי. דיסק שכבר אינו נמכר, ובעליו התייאש מלהרוויח עליו, אותו מותר להעתיק.
שאלה: תפילין ותפילות בנוסחים שונים: א. מה ההבדל בין תפילין אשכנז ותפילין ספרד? ב. מה ההבדל בין סידור נוסח האר"י לסידור נוסח ספרד? אני לא בטוח לגבי טיב נוסח הסידור והתפילין שאני צריך לנהוג לפיהם, סבא-רבא שלי (מצד אבא) היה חסיד מוז יץ, אך אין לי מידע באיזה נוסח התפלל ואיזה תפילין הניח ואני כמובן מאד רוצה לחזור ולנהוג כמנהג אבותיי, לאחר דורותיים של ניתוק.
תשובה: ההבדל בין תפילין ספרד לאשכנז הוא בצורת הכתיבה ובצורת הקשר של הרצועות של יד (פנים חוץ). ביחס לניסוחים יש הבדלים קטנים בין הנוסחים לדוגמא ר ברכות השחר. כעיקרון נוסח האר"י הכריע במס' נוסחאות על פי הקבלה. בד"כ רק חסידי חב"ד מתפללים בנוסח האר"י. לדעתי מנהג אבותיך היה בנוסח ספרד גם בתפילין וגם נוסח התפלה וכך ראוי לנהוג. הרב רואי מרגלית.
שאלה: להאריך את הצום כדי להתענות?: בשל הציווי "ועיניתם את נפשותיכם" צריכים לצום ביום כיפור למען עינוי הגוף והנפש. אם לא קשה לי לצום 25 שעות אני צריך להאריך את הצום?
תשובה: התורה לא חייבה אותנו להסתגף. הרמ"ם מכנה את הצום ביוכ"פ "שביתת העשור" וכך התכוונה התורה בכנותה יום כ"שבת שבתון" דהיינו יום שבתון מצרכי הגוף. העינוי הוא תוצאה טבעית לרוב בני האדם אך אינו סיבת הצום.
שאלה: תפילה ללא תפילין: אני לא יכול להניח תפילין בזמן המתאים או ישר לאחר שאני מתעורר, ולכן אני מניח אותם לאחר ביה"ס. האם אני צריך לומר חלק מהתפילה כשאני קם אפילו ללא תפילין?
תשובה: זמן תפילין הוא כל היום. אך לכתחילה יש להתחיל את היום במצוות ורק אח"כ לעסוק בדברים אחרים. הערכים קודמים לצרכים. מה גם שבזמן קריאת שמע (בה נאמר וקשרתם לאות על ידך... ) ותפילה אדם צריך להיות מעוטר בתפילין.
שאלה: אוכל שבושל בשבת: משפחתי אינה דתייה. את סעודות השבת מכינים בתוך השבת, לאחר כניסת השבת. האם מותר לי לאכול את האוכל שנעשה בשבת?
תשובה: אוכל שבושל בשבת אסור בעקרון באכילה. כמו"כ יש בעיות כשרות רבות במטבח שאינו שומר שבת. אין אפשרות לתת תשובה מפורטת במסגרת זו. עליך להתייעץ אישית עם רב שיסייע לך לפתור את בעיותיך. חזק ואמץ!
שאלה: זמן תפילת ערבית: האם יש שעה אשר אחריה אסור להתפלל ערבית? (חוץ מעלות השחר).
תשובה: זמן ערבית לכתחילה הוא עד חצות.
שאלה: למה לא נוטלים לולב בשבת?: "ביום השמיני ימול" לומדים כי ברית דוחה שבת. אם כן למה לא לומדים אותו דבר בקשר ל-4 מינים שאינו ניטל בשבת, הרי גם שם נאמר "ולקחתם לכם ביום הראשון" והרמב"ם אכן פוסק "מצות לולב ביום הראשון ואפילו חל בשבת"?
תשובה: הסיבה לאי נטילת לולב בשבת אכן אינה מן התורה, אלא גזירת חכמים שמא יטלטל את הלולב ארבע אמות ברשות הרבים, ויש בכוחם של חכמים לעקור דבר מן התורה בשב ואל תעשה בנסיבות מסוימות. הרב רואי מרגלית.
שאלה: כשרות גלידה אמריקאית: האם יש חששות בענייני כשרות בגלידה אמריקאית או שניתן לאוכלה גם במקום שאין לו תעודת הכשר?
תשובה: אין לצרוך שום מוצר ללא כשרות מקומית. ישנם ספיקות ובעיות במוצרים השונים שאנו צורכים שלפעמים לא ניתן לשער כלל ולכן כלל זה צריך לעמוד תמיד לנגד עיננו.
שאלה: תופעת ה"שוס להיות דוס": ישנה תופעה שנפוצה בהרבה מסניפי הארץ והיא תופעת השל"ד (שוס להיות דוס). התופעה מתבטאת בכך שאנשים עושים כל מיני דברים (בעיקר חיצוניים) כמו ציצית צמר על הבגדים (שכולם יראו) כיפה גדולה ועוד רק כי זה "שוס". מה דעתו של הרב בעניין התופעה? איך עלי להתייחס אל אנשים הנגועים בתופעה? האם יהיה זה נכון לחנך את חניכים שלי נגדה, או לתת להם להמשיך אותה בתקווה שהם יבינו מתישהו את טעותם?
תשובה: אמנם נאמר "הצנע לכת עם אלוהיך", אבל אם נערים רוצים להתבלט, עדיף שיעשו זאת בכוון של גאווה דתית, בכיפות גדולות וציציות מהודרות מאשר בכיפות קטנטנות שאינן בגדר של כיסוי ראש וכד'.
שאלה: התרת נדרים בראש השנה: לגבי תשובת הרב בעניין התרת נדרים. האם מה שאמרנו בר"ה עוזר גם לשנים הקודמות והבאות או שכל שנה צריך לעשות מחדש? תוך כמה זמן מועיל ה"בלי נדר"? האם אדם שאומר "בלי נדר" צריך לכוון לנדר מסוים או שאפשר להגיד בלי נדר פעם אחת על כמה דברים?
תשובה: התרת נדרים היא על כל השנים שעברו וביטול נדרים הוא על כל הנדרים לעתיד לבוא. אולם נהוג בכל שנה ושנה לעשות התרת נדרים מחדש בערב ראש השנה וביטול הנדרים להבא, פן אדם נדר במפורש באותה שנה (על דעת לבטל את הביטול). אם אדם אומר שיעשה מעשה מצווה ומוסיף "בלי נדר", הרי זה הידור יפה, אך אין צורך לומר זאת כיון שכבר ביטל מראש את כל הנדרים בראש השנה. לתשובת הרב אליעזר מלמד.
שאלה: המתנה בין הקידושין לנישואין: בימינו ישנו צרוף של אקט הקידושין ואקט הנישואין שבעבר היה ביניהם הפסק של כשנה. למה בטלו חכמים את זמן הארוסין, שכנראה יש לו מטרה חשובה בפני עצמו?
תשובה: בזמן שהיו עושים קידושין לנערות בנות 12, נתנו לנערה שניים עשר חודש להתכונן לחופה, אבל לבנות 12.5 נתנו רק שלושים יום עד החופה. היום, כשמתחתנים בגיל מבוגר יותר אין צורך לעשות פסק זמן בין הקידושין לחופה.
שאלה: עזרה!!! לכל הרבנים: אני שומר שבת, אולם לא הולך לבית הכנסת (אני לא יכול להתפלל במילים של אנשים אחרים). אני נורא נורא אוהב ללמוד אולם אני לא אוהב ללמוד ספרי תורה מפני שאני מתרגז מלקרוא את כל הפירושים. הם לפעמים מנוגדים, חלקם לא נכונים ויותר מכל - הפירושים הללו הם דעות. בסך הכל דעות. יש הבדל בין דעות לאמת. אני קורא ספרי מדע, לומד שפות, ממציא שיטות, רעיונות, פטנטים ותאוריות. את כל זה אני עושה בשבת. אני פשוט לא יכול להפסיק לחשוב. עשרות רעיונות צצים לי בראש כל רגע ואני לא יכול שלא לעסוק בהם. אתמול התקרבתי למצב של התמוטטות עצבים. פשוט נמאס לי רק לחשוב על הרעיונות הללו. בחול אני כותב את רובם. אך את השבת אני מעביר רק בחשיבה ואני בכלל לא נהנה מהשבת. אני יודע שזה חמור, אך אני משתוקק שהזמן יעבור כדי שהשבת תצא, וגם אני אצא. אני מרגיש כלוא. הפתרון האידיאלי בשבילי הוא כתיבה בשבת. מאחר ואסור לכתוב בשבת, אני חושב כרגע על רעיונות שונים דמויי כתיבה. למשל, אפשר להשתמש בכרטיסיות של האותיות, להצמיד אותם זה לזה ובכך "לכתוב" מילה. החומר ישאר עד מוצאי שבת. ואז אוכל להעתיק את העבודה. מקווה שתתן לי ביקורת בונה ומקווה שתעזור לי. בכל דרך אפשרית. (אך בלי להגיד שעלי ללכת לבית הכנסת. זה בכלל לא פתרון טוב בשבילי).
תשובה: אם רצונך בתשובה - כדאי שלא תגביל את אפשרותיי בלתת לך אותה. נראה שיש בך רצונות ומאוים חיוביים מאוד והייתי מציע לך לטפל בחיזוק הקשר והבסיס שלך לאמונה שלמה ומבוססת ואח"כ להתעסק עם פתרונות הלכתיים לבעיות פרטיות שמטרידות אותך. מצוות השבת בהבנת מהותה. יסודותיה בהבנת המצוות והאיסורים לא רק "כמצוות אנשים מלומדה", אלא טעמים עמוקים ומאירי עיניים. התחושה של המחנק אותה תארת תיעלם (וכפי שהבנתי זה בעיקר מה שמפריע לך) וככה תוכל להתמודד ביתר-שאת עם שאר הקשיים. בתקווה שתקבל את הצעתי על סדר העדיפויות בו ראוי שתפעל ובכך תראה אור וברכה רבה בעמלך ובוודאי שלא תגיע להתמוטטות עצבים אלה לחוסן נפשי גדול ויציב. בהצלחה רבה, הרב משה אליה.
שאלה: ללמוד מתוך ספר תורה: האם מותר לקרוא בתורה ללא מנין כדי להתכונן לקריאה לציבור? האם זה מותר לקטן לקראת הבר מצוה? האם מותר בספר תורה פסול?
תשובה: בתקופת ח תמיד למדו בספר תורה. כי לא היו ספרים אחרים. וגם בימינו מותר להתלמד בספר תורה - לקראת הבר מצווה. או לכל אחד כדי להתכונן לקריאה בציבור. אך אסור לקרא בספר תורה ללא מניין בשני וחמישי או בשבת כדי לצאת ידי חובה.
שאלה: תדירות ברכת הרעם והברק: באיזו תדירות יש לברך את ברכת הברק והרעם, הרי שומעים מספר פעמים ביום, האם על כל פעם?!
תשובה: כתב השו"ע בסימן רכז סעיף ב' שכל זמן שלא נתפזרו העננים נפטר אחת. וכתב המשנה ברורה שרק אם נתפזרו העננים לגמרי וחזרו שוב צריך לברך, וזה דוקא באותו יום, אבל ביום אחר בכל מקרה חוזר ומברך. (יש שמדייקים בדעת הרמב"ם שעל כל רעם וברק צריך לברך אך לא נהגו כן). הרב רואי מרגלית
שאלה: מעשר כספים, לאן?: החלטתי לתרום סכום כסף לישיבה מסוימת, אולם לפני שביצעתי את התרומה הגיע לידי מידע אודות משפחה במצב מאוד קשה שזקוקה לתרומות האם עלי לתת את הכסף למטרה הראשונה זאת כיוון שהחלטתי כבר לתת להם או שמא עליי לתת אותו למשפחה?
תשובה: אם לא ייחדת כסף ממשי למען הישיבה, את יכולה לתת תחילה צדקה למשפחה הנזקקת ובעתיד תקיימי גם את החלטתך לתרום לישיבה.
שאלה: שאלות חילוניות באתר: גדלתי בבית "חילוני" ואיני חובש כיפה. האם ניתן להציג שאלות באתרכם, שלא על מנת לקבל מכבודכם הרבנים פסק הלכה, אלא מידע להשכלה כללית בלבד?
תשובה: אפשר בהחלט לשאול, גם אם זה על מנת ללמוד בלבד.
שאלה: כיסוי האוכל במיקרוגל: כשאומרים שצריך לכסות את האוכל בהכנסתו למיקרו והיום כל המיכסים הם עם חורים קטנים כידוע האם זה ר או שצריך לאטום בצורה הרמטית?
תשובה: אפשר להכין מכסה מיוחד לבשרי ומכסה מיוחד לחלבי, על ידי כך האדים היוצאים מהתבשילים אינם חוזרים דרך אותם חורים ונמצאו התבשילים הבשריים אינם קולטים מטעם החלב וכן להפך. אמנם בלא אותם מכסים אסור יהיה להשתמש במקרו גל כלל, בלא להכשירו על ידי ניקוי והרתחת מים בתוכו.